| "July Morning"Uriah Heep |
| --- |
| Kappaleen "July Morning" kansikuva |
| Japanissa julkaistun singlen kansi |
| Kappaleen tiedot |
|  Albumilta | *Look at Yourself* |
|  Julkaistu | lokakuu 1971 |
|  Tuottaja(t) | Gerry Bron |
|  Tyylilaji | progressiivinen rock, hard rock |
|  Kesto | 10.32 |
|  Levy-yhtiö | Yhdistynyt kuningaskunta Bronze Records  Yhdysvallat Mercury Records |
| *Look at Yourselfin* muut kappaleet |
| "I Wanna Be Free"(2) | "July Morning"(3) | "Tears in My Eyes"(4) |

**July Morning** on brittiläisen Uriah Heep -yhtyeen esittämä sekä Ken Hensleyn ja David Byronin säveltämä kappale vuoden 1971 *Look at Yourself* -albumilta. Kappale on yli kymmenen minuuttia pitkä, ja koostuu monesta osasta. Se on myös albumin progresiivisimpia kappaleita.

"July Morningin" ovat säveltäneet ja sanoittaneet yhtyeen silloinen kosketinsoittaja-kitaristi Ken Hensley, sekä silloinen laulusolisti David Byron. "July Morning" on ollut julkaisustaan lähtien mukana yhtyeen keikkalistassa.

Äänitys
-------

Musiikkinäytteet"July Morning""July Morningia" pidetään yhtenä yhtyeen legendaarisimmista kappaleista.Äänitiedostojen kuunteluohjeet

> »There I was on the July Morning  
> Looking for Love.»   
> (Laulun ensimmäiset sanat.)
> 
> 

Kappaleessa kosketinsoittimia soittanut Ken Hensley on kertonut, että yhtye lisäsi kappaleen ensinauhoituksen albumille, koska yhtye ei saanut millään tallennettua alkuperäisessä versiossa ollutta tunnelmaa uudelleen. Sitä pidetäänkin *Look at Yourself* -albumin nauhoitusten muistettavimpana kappaleena. Yhtye itse pitää myös kappaletta yhtenä suosikeistaan. Yhtye huomasi nauhoitusten aikana, että heillä oli kolme erillään olevaa sävellystä, jotka kaikki olivat C-mollissa. Yhtye liitti nämä sävellykset yhteen, jolloin kappaleen intro syntyi. Myös Manfred Mann vieraili kappaleessa soittaen moogia, ensimmäistä kertaa yhtyeen historiassa.

Julkaisut
---------

"July Morning" on julkaistu *Look at Yourself* -albumin ja Japanissa, Venezuelassa ja Yhdysvalloissa (liveversio), julkaistujen singlejen lisäksi mm. monilla yhtyeen live- ja kokoelma-albumeilla. Lisäksi Etelä-Koreassa on julkaistu kappaleen nimeä kantava yhtyeen kokoelma-albumi. Yhtye julkaisi vuonna 2009 *Celebration*-albumilla uuden version kappaleesta.

Vastaanotto
-----------

Vaikka "July Morning" julkaistiin singlenä vain Japanissa, Venezuelassa ja Yhdysvalloissa (liveversio), kappale on yksi Uriah Heepin tunnetuimmista ja samalla sitä pidetään yleisesti yhtenä yhtyeen legendaarisimmista lauluista. Japanin- ja Venezuelan-versioissa singlejen b-puolena toimi "Love Machine", joka on myös julkaistu *Look at Yourself* -albumilla. Yhdysvaltain liveversiossa b-puolena toimi sen sijaan kappaleen "Tears in My Eyes" liveversio.

Vuonna 1995 Radiomafia lisäsi "July Morningin" Top 500 -kappalelistalleen.

Cover-versiot ja viittaukset kulttuurissa
-----------------------------------------

Ihmisiä July Morning -tapahtumassa vuonna 2007.
"July Morning" on coveroitu useaan otteeseen. Muun muassa Osmo's Cosmos, Axel Rudi Pell ja Grzegorz Kupczyk ovat tehneet oman versionsa kappaleesta.

Joka vuosi 30. kesäkuuta Bulgariassa ihmisiä ympäri maata matkustaa Mustanmeren rannikolle katsomaan 1. heinäkuuta tapahtuvaa auringonnousua. Ihmiset monesti laulavat "July Morningia" tapahtuman aikana. Kappaleen alun urkuintroa on käytetty jopa häämarssina.

Kokoonpano
----------

* David Byron – laulu
* Mick Box – kitara
* Ken Hensley – kosketinsoittimet, taustalaulu
* Paul Newton – basso
* Ian Clarke – rummut

### Vierailijat

* Manfred Mann – Moog-syntetisaattori

Lähteet
-------

1. 1 2 3 4 5  Look at Yourselfin Expanded De-Luxe Editionin kansilehtinen
2. ↑  Look at Yourself - Uriah Heep *allmusic.com*. Viitattu 6.2.2011. (englanniksi)
3. ↑  LOOK AT YOURSELF *heepfiles.info*. Viitattu 5.2.2011. (englanniksi)
4. 1 2 3  July Morning by Uriah Heep Songfacts *songfacts.com*. Viitattu 5.2.2011. (englanniksi)
5. 1 2  LOOK AT YOURSELF Singles releases *heepfiles.info*.  Arkistoitu 26.11.2010. Viitattu 5.2.2011. (englanniksi)
6. 1 2  July Morning [live/Tears in My Eyes by Uriah Heep : Reviews and Ratings - Rate Your Music] *rateyourmusic.com*. Viitattu 5.2.2011. (englanniksi)
7. ↑  The Official Uriah Heep Discography *heepfiles.info*. Viitattu 6.2.2011. (englanniksi)
8. 1 2  The Official Uriah Heep Discography *heepfiles.info*. Viitattu 6.2.2011. (englanniksi)
9. ↑  Celebration: Forty Years of Rock - Uriah Heep *allmusic.com*. Viitattu 6.2.2011. (englanniksi)
10. ↑  Vuokatti *vuokatinrinteet.fi*. Viitattu 6.2.2011. (suomeksi)[vanhentunut linkki]
11. ↑  Radiomafia - Radiomafian Top 500 (v.1995) *yle.fi*.  Arkistoitu 25.12.2011. Viitattu 5.2.2011. (englanniksi)
12. ↑  http:heepfiles.i...stuff/versions.htm *heepfiles.info*.  Arkistoitu 18.12.2010. Viitattu 6.2.2011. (englanniksi)